**Føresette må aktivt be om informasjon**

**Dersom bornet ditt ikkje er døypt, må du no aktivt be om informasjon for å få invitasjon til konfirmasjonsopplæring og anna barne- og ungdomsarbeid.**

Born som ikkje er døypte, men der ein av foreldrene er medlemmar i Den norske kyrkja, vert etter kirkeloven rekna som tilhøyrande kyrkja. Frå 1. januar opphøyrer denne loven. Då vert alle tilhøyrande born sletta frå Den norske kyrkja sine register. Difor kontaktar no kyrkja føresette til 104.000 born under 15 år og rundt 14.000 unge mellom 15 og 18 år med informasjon om denne endringa.

- Kirkeloven har pålagt oss å registrere medlemmar sine born som ikkje er døypte som tilhøyrande. No kjem ein ny lov, og vi sletter registeret over tilhøyrande, seier kyrkjerådsleiar Kristin Gunleiksrud Raaum.

**Få informasjon frå kyrkja**  
Døypte born får allerede informasjon frå kyrkja. Føresette til born under 15 år som ikkje er døypte kan be om informasjon om kyrkja sitt tilbod innan trusopplæring og den lokale kyrkja sitt tilbod til born og unge. Det gjer ein ved å leggje inn navn og fødselsdato på bornet på Min side, som du finn ved å gå til kyrkja.no/minside. Då kan føresette få invitasjonar til trusopplæring, som utdeling av bok til 4-åringar eller konfirmasjonstid.

- Lokalkyrkja har eit variert og godt tilbod til born, og det er særleg viktig for mange å få informasjon om påmelding til konfirmasjon, seier Raaum. - Foreldre som ynskjer informasjon skal få informasjon, men då må dei melde frå om at dei ynskjer det.

**15-17-åringer får eige brev**  
Tilhøyrande ungdommar over 15 år er religiøst myndige, og får eit eige brev med informasjon om slettinga. Der står det også at dei er velkomne til dåp viss dei ynskjer å bli medlem i kyrkja.

Viss du vil vite meir om endringa og lese brevet som er sendt ut, sjå kyrkja.no/brevHvis du vil vite mer om endringen og lese brevet som er sendt ut, se kirken.no/brev